open-index/open-wikipedia-markdown huggingface dataset:
Ελληνικά Λουτρά (Αρχαία Ολυμπία)

Τα **Ελληνικά Λουτρά** είναι λουτρά εντός του αρχαιολογικού χώρου της αρχαίας Ολυμπίας.

## Περιγραφή και ιστορικά στοιχεία

Είναι τα αρχαιότερα λουτρά του χώρου και βρίσκονται δυτικά, έξω από τον ιερό περίβολο της Άλτεως, κοντά στον ποταμό Κλαδέο. Κατασκευάστηκαν κατά τον 5ο αιώνα π.Χ. και συνέχισαν να διαμορφώνονται καθ' όλη τη διάρκεια που χρησιμοποιούνταν. Τον 2ο αιώνα μ.Χ. χρησιμοποιήθηκαν ως θεμέλια για να χτιστούν πάνω τους οι Θέρμες του Κλαδέου.

Ο χαρακτηρισμός τους ως «ελληνικά» τα διακρίνει από τα υπόλοιπα λουτρά της περιοχής, που χτίστηκαν κατά τη ρωμαϊκή εποχή. Το απλό κτίσμα με το πηγάδι, που χρησιμοποιήθηκε στην αρχή, μετατράπηκε σταδιακά σε ένα πολυτελή χώρο με πιο σύνθετη αρχιτεκτονική και πλούσια διακόσμηση και ψηφιδωτά. Κατά τους ρωμαϊκούς χρόνους, τελειοποιήθηκε και το σύστημα υδροδότησης και αποχέτευσης ενώ κατασκευάστηκε και πισίνα. Τα λουτρά ήταν ψυχρά και θερμά, πράγμα συνηθισμένο στους προπονητικούς και αγωνιστικούς χώρους. Στις μέρες μας, το εσωτερικό των κτηρίων δεν είναι επισκέψιμο στο κοινό.

Τα Ελληνικά Λουτρά χτίστηκαν για να εξυπηρετήσουν τις ανάγκες των αθλητών, καθώς τα χρησιμοποιούσαν για να πλυθούν μετά τις προπονήσεις ή τους αγώνες. Κατά την αρχαιότητα, οι αθλητές, για να πετύχουν την καλύτερη δυνατή απόδοση, συνήθιζαν κατά την προετοιμασία τους, να αλείφουν το σώμα τους με έλαια και στη συνέχεια να ρίχνουν επάνω τους σκόνη. Ήταν μια διαδικασία χρονοβόρα, αλλά απαραίτητη, και γινόταν με έναν τελετουργικό τρόπο. Την ίδια βαρύτητα έδιναν οι αθλητές και για τον καθαρισμό του σώματος στο τέλος των προπονήσεων και των αγώνων. Σε πρώτη φάση, χρησιμοποιούσαν τη μεταλλική στλεγγίδα (στλεγγίς), για να ξύσουν με αυτή και να απομακρύνουν τα έλαια, τη σκόνη και τον ιδρώτα. Ακολουθούσαν μαλάξεις για να καταπραΰνουν το νευρικό σύστημα. Στο τελικό στάδιο, γινόταν ο *καθαρισμός* του σώματος και της ψυχής με νερό.

## Παραπομπές


## Βιβλιογραφία
*Νικόλαος Καλτσάς, *Ολυμπία*, Υπουργείο Πολιτισμού Ταμείο Αρχαιολογικών Πόρων και Απαλλοτριώσεων, Αθήνα, 2005

## Εξωτερικοί σύνδεσμοι
*από τον κόμβο ''Οδυσσεύς'' του Υπουργείου Πολιτισμού και Αθλητισμού. 
*Η αθλητική προπόνηση των Aρχαίων Eλλήνων.
*κατόψεις των Ελληνικών λουτρών στις διάφορες φάσεις οικοδόμησής τους από τη ψηφιακή βιβλιοθήκη Perseus του Tuft University

Κατηγορία:Αρχαία Ολυμπία
Κιουάνο

Το **κιουάνο** (επιστημονική ονομασία *Cucumis metuliferus*), γνωστό επίσης και ως *κιβάνο*, *αγκαθωτό αφρικανικό αγγούρι* ή *πεπόνι* είναι ο καρπός ενός μονοετούς αναρριχώμενου φυτού φυτρώνει στην Αφρική και κυρίως σε αμμώδης περιοχές όπως η έρημος Καλαχάρι. Το φρούτο θυμίζει το αγγούρι στη γεύση όμως λίγο πιο αλμυρό. Το χρώμα του είναι κίτρινο με πορτοκαλί όταν είναι ώριμο και έχει αγκάθια. Επίσης είναι πλούσιο σε νερό ενώ από μέσα είναι πράσινο και ζουμερό.

## πηγές
http://www.dinfo.gr/%CF%84%CE%B1-10-%CF%80%CE%B9%CE%BF-%CF%80%CE%B1%CF%81%CE%AC%CE%BE%CE%B5%CE%BD%CE%B1-%CF%86%CF%81%CE%BF%CF%8D%CF%84%CE%B1-%CF%83%CE%B5-%CF%8C%CE%BB%CE%BF-%CF%84%CE%BF%CE%BD-%CE%BA%CF%8C%CF%83%CE%BC/

Κατηγορία:Φρούτα
Ολυμπιακές αφίσες

[μικρογραφία|Η επίσημη αφίσα των [Θερινοί Ολυμπιακοί Αγώνες 1920|Ολυμπιακών Αγώνων του 1920.]]
Οι **Ολυμπιακές αφίσες** αποτελούν τμήμα του γενικότερου σχεδιασμού που αναλαμβάνει κάθε φορά η διοργανώτρια χώρα των Ολυμπιακών αγώνων για την καλύτερη και ευκολότερη επικοινωνία του μεγάλου αυτού αθλητικού γεγονότος. Οι αφίσες είναι στενά συνδεδεμένες με τον τόπο και τον χρόνο που έχουν δημιουργηθεί και αντανακλούν κάθε φορά την κοινωνική, πολιτιστική, ίσως και πολιτική κατάσταση της διοργανώτριας χώρας. 

Για τη δημιουργία της αφίσας, συνήθως γίνεται καλλιτεχνικός διαγωνισμός από την Οργανωτική Επιτροπή της διοργανώτριας χώρας. Στη συνέχεια, ειδική επιτροπή αποφασίζει ποια αφίσα είναι πιο κατάλληλη να την εκπροσωπήσει επικοινωνιακά. Συχνά η δημιουργική διαδικασία δεν είναι εντελώς ελεύθερη, καθώς η επιτροπή έχει προαποφασίσει στοιχεία που επιθυμεί να περιλαμβάνονται στον σχεδιασμό αλλά και μηνύματα που πρέπει να αναδειχθούν. 

Παρόλο που σήμερα η δημιουργία της αφίσας κρίνεται αναγκαία, στους πρώτους Ολυμπιακούς αγώνες δεν υπήρχαν αφίσες ειδικά σχεδιασμένες για αυτό το σκοπό. Η πρώτη επίσημη αφίσα, ειδικά σχεδιασμένη για τη διοργάνωση που χρησιμοποιήθηκε ύστερα από την έγκριση της αρμόδιας επιτροπής ήταν αυτή των αγώνων που έγιναν στη Στοκχόλμη, το 1912. Η συγκεκριμένη αφίσα, δημιούργημα του Σουηδού *Olle Hjortzberg*, απεικόνιζε την πορεία των εθνών μέσα από την εκπροσώπησή τους από αθλητές που κρατούσαν τις εθνικές τους σημαίες.

## Παραπομπές

## Εξωτερικοί σύνδεσμοι
*Olympic Summer Games Posters from Athens 1896 to London 2012.
*Athens Info Guide. 
*Svenskt biografiskt lexikon.

Αφίσες
Ολυμπιακές μασκότ

Οι **Ολυμπιακές Μασκότ** είναι πρωτότυπα ανθρωπόμορφα ή ζωόμορφα αντικείμενα ειδικά σχεδιασμένα για τους Ολυμπιακούς και τους Παραολυμπιακούς αγώνες, που συμβολίζουν, ενσωματώνουν και διαδίδουν τις αξίες και τις ιδέες, που επιθυμεί η εκάστοτε διοργανώτρια χώρα.

## Ιστορικά στοιχεία
Η πρώτη Ολυμπιακή μασκότ που δημιουργήθηκε ήταν για τους χειμερινούς Ολυμπιακούς αγώνες του 1968, που έλαβαν χώρα στην Γκρενόμπλ της Γαλλίας. Πρόκειται για τον Schuss, μια μικρόσωμη ανδρική φιγούρα πάνω σε σκι, αφαιρετικά σχεδιασμένη και βαμμένη στα χρώματα της Γαλλίας: μπλε, κόκκινο και άσπρο. Ωστόσο, η πρώτη επίσημη ολυμπιακή Μασκότ εμφανίστηκε στους θερινούς Ολυμπιακούς αγώνες του Μονάχου το 1972, και ήταν ένας σκύλος ντάτσχουντ, ιδιαίτερα δημοφιλής στη Βαυαρία, με το όνομα Waldi και διέθετε προσόντα επιθυμητά για κάθε αθλητή, όπως η αντοχή, η ανθεκτικότητα και η ευκινησία, ενώ πάνω του μπορούμε να διακρίνουμε τρία από τα χρώματα της Ολυμπιακής σημαίας (μπλε, κίτρινο, πράσινο).

Η επιτυχία των πρώτων αυτών μασκότ, βοήθησε ώστε να καθιερωθούν στους ως σύμβολα στους Ολυμπιακούς αγώνες που ακολούθησαν και να γίνουν θεσμός. Είναι ιδιαίτερα δημοφιλείς και παρά τη βαρύτητα των μηνυμάτων που φέρουν, είναι σχεδιασμένες με απλό τρόπο και με έντονα, χαρούμενα χρώματα, κατάλληλα για το *φεστιβαληκό* κλίμα που επικρατεί κατά τη διάρκεια της διεξαγωγής των αγώνων. 

Οι μασκότ της Αθήνας 2004 ήταν ο Φοίβος και η Αθηνά, κούκλες εμπνευσμένες από ένα κωδωνόσχημο γυναικείο ειδώλιο, που εκτίθεται στο εθνικό αρχεολογικό μουσείο της Αθήνας. Στην αρχαιότητα αυτές οι κούκλες, «δαίδαλα», όπως ονομάζονται, εκτός από παιχνίδια είχαν και λατρευτικές χρήσεις. Τα αδέρφια Φοίβος και Αθηνά συμβολίζουν έτσι τη χαρά του παιχνιδιού, αλλά και τις αξίες του Ολυμπισμού. Η σκόπιμη επιλογή αδερφού και αδερφής έγινε για να δείξει την ισότητα και την αδελφοσύνη.

## Παραπομπές


## Εξωτερικοί σύνδεσμοι
*Olympic Mascots: Origins.
*Athens Info Guide. 
*Olympic Games Mascots.
Βαγγέλης Μπαλόπουλος

Ο **Βαγγέλης Μπαλόπουλος**  (1931 – 10 Μαρτίου 2015) ήταν Έλληνας ποδοσφαιριστής και προπονητής ποδοσφαίρου. Συνέδεσε το όνομά του με αυτό του σύλλογο της Προοδευτικής, της οποίας αποτέλεσε επίλεκτο μέλος κατά τη δεκαετία του '50 και '60. Αγωνίστηκε επίσης με τη φανέλα του Βύζαντα Μεγάρων. Ποδοσφαιριστής υπήρξε και ο αδερφός του Φώτης, με τον οποίο υπήρξαν συμπαίκτες στην Προοδευτική.

Ως προπονητής εργάσθηκε σε πάρα πολλές ομάδες, ξεκινώντας αρχικά από τον Α.Ο. Μελισσίων, τον οποίο ανέβασε στην Α΄ Ε.Π.Σ. Αθηνών και ακολούθως στον Ολυμπιακό Άσσου τον οποίο οδήγησε στην Α΄ Ε.Π.Σ. Κορινθίας. Στη συνέχεια εργάστηκε στους Ολυμπιακό Κορυδαλού και Α.Ο. Ποντίων Νίκαιας, ομάδες Α΄ Ε.Π.Σ. Πειραιά για να εργαστεί στη συνέχεια στην ΑΕΛ, στον Α.Ο. Χανιά, στον Πέλοπα Κιάτου, στην Προοδευτική, στον Λεβαδειακό, στον Α.Π.Σ. Κόρινθος, στον Α.Ο. Χαλκίδα, στον Ηρόδοτο Νέας Αλικαρνασού, στον Βύζαντα Μεγάρων, στον Περαμαϊκό κ.α.

Απεβίωσε στις 10 Μαρτίου του 2015 από καρκίνο.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Βύζαντα Μεγάρων
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Ηροδότου Νέας Αλικαρνασσού
Κατηγορία:Προπονητές ποδοσφαίρου Π.Α.Σ. Κορίνθου
Κατηγορία:Προπονητές ποδοσφαίρου Α.Ο. Χαλκίδας
Κατηγορία:Προπονητές ποδοσφαίρου Βύζαντα Μεγάρων
Κατηγορία:Έλληνες προπονητές ποδοσφαίρου
Ολυμπιακή δάδα

Η **Ολυμπιακή Δάδα** είναι μία δάδα ειδικά σχεδιασμένη και κατασκευασμένη κάθε φορά, από τη διοργανώτρια χώρα των Oλυμπιακών αγώνων. Σκοπός είναι να μεταφερθεί με αυτήν, η ιερή φλόγα που θα ανάψει κατά τη διάρκεια της τελετής αφής που γίνεται στην αρχαία Ολυμπία και μέσα από τη λαμπαδηδρομία θα φτάσει στο στάδιο της διοργανώτριας χώρας, ώστε να ανάψει τον βωμό του σταδίου, κατά τη διάρκεια της τελετής έναρξης των αγώνων. Η φλόγα μένει άσβεστη, μέχρι το τέλος των Ολυμπιακών αγώνων, που σημαίνεται με την τελετή λήξης που γίνεται στο ίδιο, το Ολυμπιακό στάδιο.

Η πρώτη δάδα δημιουργήθηκε για τους Ολυμπιακούς αγώνες του Βερολίνου το 1936 όπου πραγματοποιήθηκε για πρώτη φορά και η τελετή της αφής της Ολυμπιακής φλόγας. Σχεδιάστηκε από τον γλύπτη Lemcke και ήταν κατασκευασμένη από ατσάλι. Κάθε φορά, η χώρα που διοργανώνει τους αγώνες φροντίζει να περάσει μέσα από το σχεδιασμό της δάδας μηνύματα για τον πολιτισμό, την κουλτούρα της, αλλά και τις αξίες του Ολυμπισμού.
Η Ολυμπιακή Δάδα που σχεδιάστηκε για την Αθήνα του 2004, ήταν εμπνευσμένη από το φύλλο ελιάς. Κατασκευασμένη από μέταλλο και ξύλο (από ελαιόδεντρο), σε φυσικά χρώματα, με λιτές και καμπύλες γραμμές, που την έκαναν να φαίνεται - όπως πολλοί ανέφεραν - σαν τη φυσική προέκταση του χεριού του λαμπαδηδρόμου. Με τον συμβολικό σχεδιασμό της οι διοργανωτές θέλησαν να ταξιδέψουν τα μηνύματα της ειρήνης και της συμφιλίωσης των λαών και στις πέντε ηπείρους από όπου για πρώτη φορά στην ιστορία της λαμπαδηδρομίας, 

## Παραπομπές

## Εξωτερικοί Σύνδεσμοι
*Ελληνική Ολυμπιακή Επιτροπή: Δάδες Ολυμπιακών Αγώνων.
*Ελληνική Ολυμπιακή Επιτροπή: Σύμβολα Αγώνων.

Δαδα
Ολυμπιακό μετάλλιο

[thumb|239x239px|Χάλκινο μετάλλιο των [Θερινοί Ολυμπιακοί Αγώνες 1980|Θερινών Ολυμπιακών Αγώνων του 1980.]]
Το **Ολυμπιακό Μετάλλιο** είναι το έπαθλο που δίνεται κατά την επίσημη τελετή βράβευσης, στους αθλητές με την καλύτερη αγωνιστική επίδοση στους Ολυμπιακούς Αγώνες. Σήμερα, υπάρχουν τρεις κατηγορίες μεταλλίων: το χρυσό, που δίνεται στον πρώτο, το αργυρό, που δίνεται στον δεύτερο και το χάλκινο, που δίνεται στον τρίτο νικητή. 

## Στοιχεία
Τον σχεδιασμό των μεταλλίων τον αναλαμβάνει η εκάστοτε διοργανώτρια χώρα και πρέπει να τηρεί κάποια χαρακτηριστικά που έχει αποφασίσει η Διεθνής Ολυμπιακή Επιτροπή, αλλά και η Οργανωτική Επιτροπή των αγώνων, της εκάστοτε διοργανώτριας χώρας. Συγκεκριμένα πρέπει να απεικονίζεται η θεά της Νίκης, που είναι και το Ολυμπιακό έμβλημα, να γράφεται το όνομα του αθλήματος που αφορά, το όνομα της Διεθνής Ολυμπιακής Επιτροπής, καθώς και να αναγράφεται ολόκληρο το όνομα των Ολυμπιακών Αγώνων. Επίσης, ανάλογα με τη χώρα που το αναλαμβάνει πρέπει να τηρούνται κάποια αισθητικά και επικοινωνιακά στοιχεία που κρίνει αναγκαία η Οργανωτική Επιτροπή των Ολυμπιακών αγώνων.
Στους πρώτους σύγχρονους Ολυμπιακούς αγώνες, που πραγματοποιήθηκαν στην Αθήνα το 1896, υπήρχαν μόνον αργυρά μετάλλια, που δίνονταν στον πρώτο νικητή. Στην μία πλευρά απεικονίζονταν ο Δίας, να κρατάει μια υδρόγειο σφαίρα, που πάνω της στεκόταν μια φτερωτή Νίκη και δίπλα της υπήρχε η επιγραφή ΟΛΥΜΠΙΑ. Στην άλλη πλευρά του μεταλλίου υπήρχε η Ακρόπολη και η επιγραφή «*ΔΙΕΘΝΕΙΣ ΟΛΥΜΠΙΑΚΟΙ ΑΓΩΝΕΣ ΕΝ ΑΘΗΝΑΙΣ 1896*».

Από τους αγώνες του 1928 που διεξήχθησαν στο Άμστερνταμ ως και τους αγώνες της Μελβούρνης το 1956, καθιερώθηκε στην μία όψη του μεταλλίου το σχέδιο που δημιουργήθηκε από τον φλωρεντινό γλύπτη Τζουζέπε Κασσιόλι (*Giuseppe Cassioli*) και που εγκρίθηκε ύστερα από διαγωνισμό από τη Διεθνή Ολυμπιακή Επιτροπή. Η άλλη πλευρά ανήκε εικαστικά, στη διοργανώτρια χώρα. Στη συνέχεια, το σχέδιο του Κασσιόλι χρησιμοποιήθηκε πολλές φορές μετά από μετατροπές, αλλά δόθηκε η ελευθερία στις χώρες και να το αλλάξουν.

Σημαντική τροποποίηση στο σχεδιασμό, πραγματοποιήθηκε στα πλαίσια των αγώνων της Αθήνας το 2004 όταν  και άλλαξε το χαρακτηριστικό ρωμαϊκό αμφιθέατρο του Κασσιόλι με ένα αρχαίο ελληνικό, που διατηρήθηκε και στα επόμενα Ολυμπιακά μετάλλια. Στους αγώνες του 2008, τα μέταλλα των νικητών είχαν αναμειχθεί με νεφρίτη.

## Παραπομπές


## Εξωτερικοί σύνδεσμοι

*Olympic Summer Games Medals from Athens 1896 to London 2012.
*the guardian: Οlympic medals in pictures.
*BBC News: Olympic medals timeline.
*Πως σχεδίασα το μετάλλιο των Ολυμπιακών Αγώνων (Έλενα Βότση)

Μεταλλια
Κατηγορία:Αθλητικά βραβεία
Πρέσβης

Ο **πρεσβευτής** ή **πρέσβυς** (αρσενικό) ή **πρέσβειρα** (θηλυκό) είναι ο ανώτερος διπλωματικός αντιπρόσωπος μιας χώρας σε άλλη χώρα, είτε σε έναν διεθνή οργανισμό ως ο μόνιμος-εκπρόσωπος της δικιάς του ή ξένης κυβέρνησης και διορίζεται για μία ειδική και συχνά προσωρινή διπλωματική εργασία. 

Ο όρος "πρέσβειρα" αφορά την σύζυγο του πρέσβυ ή τιμητικό τίτλο, όπως Πρέσβειρα Καλής Θελήσεως. Σε κάθε περίπτωση, ο όρος δεν αφορά επαγγελματία διπλωμάτη. 

Στην πιο συχνή χρήση του, ο όρος συνήθως απευθύνεται στον υψηλόβαθμο κυβερνητικό εκπρόσωπο που βρίσκεται σε μία ξένη πρωτεύουσα. Η χώρα-οικοδεσπότης συνήθως παραχωρεί στον πρεσβευτή τον έλεγχο μιας  πρεσβείας, της οποίας το έδαφος, το προσωπικό και τα οχήματα προστατεύονται από διπλωματική ασυλία.

Όπως ορίστηκε επισήμως και αναγνωρίστηκε στο Συνέδριο της Βιέννης το 1815, οι πρεσβευτές θεωρούνταν αρχικά σαν προσωπικοί εκπρόσωποι του επικεφαλής της εκτελεστικής εξουσίας της χώρας τους αντί ολόκληρης της χώρας, και ο βαθμός τους τους έδινε το δικαίωμα να συναντηθούν προσωπικά με τον επικεφαλής του κράτους-οικοδεσπότη. Από το 1945, όλα τα κράτη έχουν αναγνωριστεί ως ίσα, και οι πρεσβευτές ή οι ισόβαθμοί τους αποστέλνονται σε όλες τις χώρες με τις οποίες διατηρούν διπλωματικές σχέσεις.

## Δείτε επίσης

* Πρόξενος

## Παραπομπές


## Εξωτερικοί σύνδεσμοι
* 
* 

Κατηγορία:Διπλωματία
Citius, Altius, Fortius (ολυμπιακό σύνθημα)

Το **Citius, Altius, Fortius** (Πιο γρήγορα, πιο ψηλά, πιο δυνατά) είναι το σύνθημα των Ολυμπιακών Αγώνων που απευθύνεται σε όλα τα μέλη του Ολυμπιακού Κινήματος ενθαρρύνοντας ψυχολογικά τους αθλητές, αλλά και όσους συμμετέχουν στους Ολυμπιακούς Αγώνες καλώντας τους να ενεργούν σύμφωνα με το πνεύμα της διοργάνωσης.

## Ιστορικό

thumb|250px|Το σύνθημα σε μετάλλιο των Ολυμπιακών Αγώνων του 1948

Το συγκεκριμένο σύνθημα προτάθηκε το 1894 στη νεοσύστατη τότε ΔΟΕ, από τον Πιερ ντε Κουμπερτέν, ο οποίος δανείστηκε το ρητό από τον Γάλλο δομινικανό ιερέα και υπέρμαχο του αθλητισμού Ανρί Ντιντόν, ο οποίος το ανέφερε σε μια σχολική αθλητική διοργάνωση το 1881, κατά την οποία ο Κουμπερτέν ήταν παρών. Το σύνθημα ακούστηκε για πρώτη φορά στο στάδιο Colombes του Παρισιού κατά τους Θερινούς Ολυμπιακούς Αγώνες του 1924 στο Παρίσι και θεωρείται ότι συμπυκνώνει όλες τις αξίες του Ολυμπισμού.

## Παραπομπές

## Εξωτερικοί σύνδεσμοι
*Ελληνική Ολυμπιακή Επιτροπή: Σύμβολα Αγώνων.
*What is the Olympic motto?

Σύνθημα
Ολυμπιακοί Αγώνες Νέων

Οι **Ολυμπιακοί Αγώνες Νέων** είναι ένα διεθνές αθλητικό γεγονός που διοργανώνεται κάθε τέσσερα χρόνια από τη ΔΟΕ και στο οποίο συμμετέχουν νέοι και νέες ηλικίας από 15 ως 18 ετών.  Το πρόγραμμα των Ολυμπιακών αγώνων νέων βασίζεται στο πρόγραμμα των Ολυμπιακών αγώνων. Περιλαμβάνει εικοσιοκτώ αθλήματα στους θερινούς αγώνες και εφτά στους χειμερινούς, ενώ έχουν προστεθεί και κάποιες καινούργιες κατηγορίες, όπως το μπάσκετ με τρεις παίκτες, αλλά και δραστηριότητες με ομαδική συμμετοχή, παράλληλα από διάφορες χώρες και από τα δύο φύλα.
εναλλ.=Youth_Olympic_Games_Logo_Third_Version|μικρογραφία|Το Λογότυπο των Ολυμπιακών Αγώνων Νέων

Οι Ολυμπιακοί αγώνες νέων έγιναν για πρώτη φορά στη Σιγκαπούρη από τις 14 έως τις 26 Αυγούστου του 2010 και οι χειμερινοί αγώνες στο Ίνσμπουργκ από τις 13 έως τις 22 Ιανουαρίου το 2012.

## Ιστορική Αναδρομή
[μικρογραφία|Τελετή απονομής μεταλλείων στην [επιτραπέζια αντισφαίριση στους Ολυμπιακούς Αγώνες Νέων 2018 στο Μπουένος Άιρες]]
Την ιδέα για την δημιουργία ειδικών αγώνων για νέους την είχε ο Αυστριακός Johann Rosenzopf, ο οποίος θεωρούσε ότι με αυτό τον τρόπο θα ενθαρρύνει τους νέους να ασχοληθούν με τον αθλητισμό, θα καταπολεμήσει τα σύγχρονα προβλήματα που τους αφορούν, αλλά και θα δημιουργήσει νέες συμμετοχές και προοπτικές για τους Ολυμπιακούς αγώνες. Ωστόσο, η Διεθνής Ολυμπιακή Επιτροπή ήταν αρνητική στη δημιουργία αγώνων με αποκλειστικά αθλητικό χαρακτήρα. Ο Ζακ Ρογκ, που υπήρξε ο όγδοος πρόεδρος της Δ.Ο.Ε. (2001-2013), όταν ανακοίνωσε σε συνδιάσκεψη στη Γουατεμάλα, το 2007, την απόφαση πραγματοποίησης των αγώνων, έδωσε ιδιαίτερη έμφαση και στους στόχους τους, οι οποίοι από τον Ιούνιο του 2014 αναθεωρήθηκαν και είναι, να: φέρουν κοντά σε μια παγκόσμια γιορτή, τους καλύτερους νέους αθλητές από όλο τον κόσμο, κάνουν μία μοναδική και δυναμική εισαγωγή για τον Ολυμπισμό, καινοτομήσουν στην εκπαίδευση και στο διάλογο γύρω από τις Ολυμπιακές αξίες, μοιραστούν και να γιορτάσουν τις κουλτούρες όλων των χωρών, προσεγγίσουν νεανικές κοινότητες σε όλο τον κόσμο, οι οποίες θα προωθήσουν τις Ολυμπιακές αξίες, αυξήσουν τη συμμετοχή στον αθλητισμό, ειδικά στις νεαρές ηλικίες, λειτουργήσουν ως πλατφόρμα για πρωτοβουλίες και ιδέες μέσα στο Ολυμπιακό κίνημα, αποτελέσουν ένα αθλητικό γεγονός με υψηλά διεθνή στάνταρ.
   
Μέσα σε αυτό το πνεύμα, οι δεύτεροι Ολυμπιακοί Αγώνες Νέων που πραγματοποιήθηκαν στο Νάντζινγκ της Κίνας το 2014 είχαν ως μότο το “Share the Games, Share our Dreams” (Μοιράσου τους Αγώνες, Μοιράσου τα Όνειρά μας). Οι διοργανωτές στο Νάντζινγκ θέλησαν να προωθήσουν έτσι, την ενεργή συμμετοχή και δημιουργικότητα των νέων, τόσο στον αθλητικό στίβο, όσο και στην καθημερινή τους ζωή. Να ενισχύσουν την εμπιστοσύνη στον εαυτό τους, αλλά και να τους βοηθήσουν να κατανοήσουν τις άλλες κουλτούρες, να χτίσουν φιλίες και να αποκτήσουν υπευθυνότητα.

## Θερινοί Ολυμπιακοί Αγώνες Νέων

## Χειμερινοί Ολυμπιακοί Αγώνες Νέων

## Σημειώσεις


## Παραπομπές


## Εξωτερικοί σύνδεσμοι

* THE YOUTH OLYMPIC GAMES VISION AND PRINCIPLES.
*Ολυμπιακοί Αγώνες Νέων του Νάντζινγκ.


Κατηγορία:Αθλητικές διοργανώσεις που διεξάγονται κάθε τέσσερα χρόνια
Ύσπληξ

[μικρογραφία|'''Ανακατασκευή ύσπληγος, [Τεχνολογικό Μουσείο Θεσσαλονίκης**|εναλλ.=|340x340εσ]]
Η **Ύσπληξ''' αποτελεί μηχανισμό εκκίνησης αγώνων δρόμων που χρησιμοποιούνταν στην αρχαία Ελλάδα.

## Χρήση του μηχανισμού
Μηχανισμός που χρησιμοποιούνταν στην αρχαία Ελλάδα κατά τους Ολυμπιακούς και άλλους αθλητικούς αγώνες, για να αποφεύγεται η πρόωρη εκκίνηση των αθλητών.

Αποτελούνταν συνήθως από δύο κατακόρυφους πασσάλους, που έφεραν δύο οριζόντια σχοινιά (το ένα στο ύψος των γονάτων και το άλλο στο ύψος της κοιλιάς των αθλητών).

Όταν ο αφέτης τραβούσε το σχοινί απομανδάλωσης των πασσάλων, αυτοί έπεφταν απότομα στο έδαφος λόγω της δύναμης της «νευράς» (στριμμένων νεύρων ζώων ή μαλλιών γυναικών) που υπήρχε στη βάση τους και επέτρεπαν την εκκίνηση των αθλητών.

Επιλέχθηκε ο σχεδιασμός και η ανακατασκευή ενός ελαφρού τύπου φορητού μηχανισμού που μπορεί να λειτουργήσει με δύο τρόπους: α) με τη χρήση του κρίκου σκανδαλισμού σύμφωνα με τα πρότυπα της ύσπληγας της Νεμέας. Σε αυτή την περίπτωση ο αφέτης τινάσσει απότομα επάνω το σχοινί χειρισμού για να απελευθερωθούν οι κρίκοι και να πέσουν απότομα οι πάσσαλοι β) με τη χρήση ράβδων μανδάλωσης - απομανδάλωσης εφαρμόζοντας γνωστές τεχνικές από την πολεμική μηχανική της εποχής. Σε αυτή την περίπτωση ο αφέτης τραβά απαλά το σχοινί χειρισμού για να απομανδαλωθούν και να πέσουν απότομα οι πάσσαλοι.

## Ιστορικά στοιχεία
Αρχικά, για την εκκίνηση στους αγώνες πιστεύεται ότι χρησιμοποιούσαν κάποιο σύνθημα, που όπως φαίνεται οι αθλητές συχνά αγνοούσαν. Για αυτό το λόγο οι άρχοντες χρειάστηκε να απευθυνθούν σε ειδικούς μηχανικούς για τη δημιουργία ενός πιο δίκαιου και αντικειμενικού τρόπου εκκίνησης. Την ύσπληγα τη γνωρίζουμε από παραστάσεις σε αγγεία που σώζονται, αλλά και από περιγραφές κατά τα ελληνιστικά και τα ρωμαϊκά χρόνια.

Σύμφωνα λοιπόν με τις πηγές πρόκειται για δύο οριζόντια τεντωμένα σχοινιά που έφταναν στο ύψος του στήθους και των γονάτων των δρομέων. Οι άκρες των σχοινιών αυτών κατέληγαν σε δύο κατακόρυφους πασσάλους, οι οποίοι δεν στηρίζονταν στο έδαφος, αλλά σε μηχανισμούς. Κατά την έναρξη των αγώνων οι μηχανισμοί, με την παρέμβαση του αφέτη, έπεφταν και άνοιγαν τον δρόμο στους δρομείς.

## Έκθεση φωτογραφιών

File:Hysplex scheme.jpg
File:Hysplex Foot Race Starting Mechanism in Nemea, Greece (2).jpg
File:Hysplex Foot Race Starting Mechanism in Nemea, Greece.jpg
File:Hysplex Foot Race Starting Mechanism in Nemea, Greece (10).jpg


## Παραπομπές


## Εξωτερικοί Σύνδεσμοι
* Ύσπληξ -ΕκπομπὴΑνακατασκευή και χρήση του αρχαίου μηχανισμού εκκίνησης των αγώνων δρόμου των Νεμέων 
*  Περιοδικό Αρχαιολογία, τεύχος 95

Κατηγορία:Αρχαίοι Ολυμπιακοί Αγώνες
Ιωάννης Ζήσης

Ο **Ιωάννης Δ. Ζήσης** (Μάκρη Φθιώτιδας 1881 – Τουρκία,  1941) υπήρξε Υποστράτηγος του Ελληνικού Στρατού.

Κατά τη Μάχη των Οχυρών, τον Απρίλιο του 1941, υπηρέτησε ως Διοικητής της Ταξιαρχίας του Έβρου, η οποία είχε αναλάβει να είναι διατεταγμένη από τη λίμνη Βιστωνίδα μέχρι τον Έβρο ποταμό. Στις 7 Απριλίου 1941 και μετά την είσοδο των Γερμανών στη Θράκη, τα τμήματα προκαλύψεως της Ταξιαρχίας, λόγω του κινδύνου της αιχμαλωσίας από τους Γερμανούς, πέρασαν στο τουρκικό έδαφος όπου και αφοπλίστηκαν από τους Τούρκους στα Ύψαλα της Ανατολικής Θράκης. Γλύτωσε μόνο ένα μικρό τμήμα της Ταξιαρχίας, το οποίο, αφού συμπτύχθηκε στη Μάκρη, προωθήθηκε στο εσωτερικό της χώρας. Οι Έλληνες, σύμφωνα με το Διεθνές Δίκαιο, παρέδωσαν τον οπλισμό τους και τότε οι Τούρκοι τους ανακοίνωσαν ότι θα παρέμεναν σε στρατόπεδο συγκέντρωσης μέχρι το τέλος του πολέμου. Ο Υποστράτηγος Ζήσης, βλέποντας ότι γλύτωσε τη μονάδα του από τη Γερμανική αιχμαλωσία αλλά αυτή οδηγήθηκε στην τουρκική, αποσύρθηκε και αυτοκτόνησε με περίστροφο, στις 9 Απριλίου.

Το όνομά του δόθηκε σε στρατόπεδο της Αλεξανδρούπολης, το οποίο σήμερα ονομάζεται Στρατόπεδο "Ζήση".

## Παραπομπή

## Πηγή
* https://www.mixanitouxronou.gr/i-aftoktonia-tou-stratigou-ioanni-zisi-ston-deftero-pagkosmio-polemo-katefige-me-tous-andres-tou-stin-tourkia-ke-aftopirovolithike-otan-apetiche-to-schedio-tou-gia-antartopolemo/

Κατηγορία:Έλληνες αξιωματικοί του πεζικού
Στεγαστική φούσκα (ΗΠΑ)

Η **Στεγαστική φούσκα των Ηνωμένων Πολιτειών** ήταν μια οικονομική φούσκα που επηρέασε πολλά μέρη της στεγαστικής αγοράς των  ΗΠΑ σε περισσότερες από τις μισές πολιτείες. Οι τιμές κατοικιών  κορυφώθηκαν στις αρχές του 2006, άρχισαν αν μειώνονται το 2006 και το 2007, και κατέγραψαν πρωτοφανή χαμηλά το 2012.  Στις 30 Δεκεμβρίου 2008, ο Case-Shiller home price index κατέγραψε τη μεγαλύτερη πτώση τιμών στην ιστορία του. Η πιστωτική κρίση που απέρρεε από την έκρηξη της στεγαστικής φούσκας είναι—κατά γενική ομολογία—η κύρια αιτία της Οικονομική κρίση 2007–2009 στις ΗΠΑ.

 
Τον Οκτώβριο 2007, το Υπουργείο Οικονομικών των ΗΠΑ αποκάλεσε την εκραγείσα στεγαστική φούσκα "το σημαντικότερο κίνδυνο για την οικονομία μας."

## Αναφορές


Κατηγορία:Οικονομία των Ηνωμένων Πολιτειών
Χρυσάνθιος

Ο **Χρυσάνθιος** ήταν Έλληνας νεοπλατωνικός φιλόσοφος του 4ου αιώνα ο οποίος μαθήτευσε στη σχολή του Ιάμβλιχου από τις Σάρδεις,. Ήταν ένας από τους αγαπημένους μαθητές του Αιδέσιου (ιδρυτή της νεοπλατωνικής σχολής της Περγάμου) και αφοσιώθηκε κυρίως στη μυστικιστική πλευρά του Νεοπλατωνισμού. Ο αυτοκράτορας Ιουλιανός υπήρξε μαθητής του και προσέτρεξε σε αυτόν κατόπιν συμβουλής του Αιδέσιου καλώντας τον να συμμετάσχει στην αναβίωση της αρχαίας ελληνικής θρησκείας. Ο Χρυσάνθιος δεν συμμετείχε ενεργά στην προσπάθεια αυτή, επικαλούμενος κακούς οιωνούς, χωρίς να αποκλείεται να προέβλεψε την αποτυχία της επανόδου της παλιάς θρησκείας. Ως εκ τούτου ο Χρυσάνθιος απείχε από τις δραστικές θρησκευτικές μεταρρυθμίσεις υπό την ιδιότητά του ως αρχιερέας της Λυδίας. Ως αποτέλεσμα της μετριοπάθειας του, οι Παγανιστές και Χριστιανοί τον τιμούσαν εξίσου μέχρι το θάνατό του. Ο Χρυσάνθιος ήταν δάσκαλος του Ευνάπιου ο οποίος συνέγραψε τελικά και τον βίο του.

## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 61, σελίδα 356.

## Παραπομπές


Κατηγορία:Νεοπλατωνικοί φιλόσοφοι
Κατηγορία:Αρχαίοι Έλληνες φιλόσοφοι
Κατηγορία:Ρωμαίοι φιλόσοφοι
Διεθνής οργανισμός

Ένας **διεθνής οργανισμός** είναι ένας οργανισμός με διεθνή συμμετοχή, έκταση ή παρουσία. Υπάρχουν δύο κύριοι τύποι:

* Διεθνείς μη κυβερνητικοί οργανισμοί (INGOs): μη κυβερνητικοί οργανισμοί (NGOs) που δρουν διεθνώς. Αυτοί περιλαμβάνουν διεθνείς μη-κερδοσκοπικούς οργανισμούς και παγκόσμιες εταιρίες όπως Greenpeace, Διεθνές Κίνημα Ερυθρού Σταυρού και Ερυθράς Ημισελήνου, Médecins Sans Frontières (Γιατροί Χωρίς Σύνορα) και Εκστρατεία κατά του εμπορίου όπλων (CAAT).

* Διακυβερνητικοί οργανισμοί, γνωστοί και σαν διεθνείς κυβερνητικοί οργανισμοί (IGOs): ο τύπος του οργανισμού που σχετίζεται ακόμη περισσότερο με το "διεθνής οργανισμός", αυτοί οι οργανισμοί αποτελούνται κυρίως από ανεξάρτητα κράτη (αναφερόμενα ως κράτη-μέλη). Αξιοσημείωτα παραδείγματα είναι: Οργανισμός Ηνωμένων Εθνών (ΟΗΕ), Οργανισμός Οικονομικής Συνεργασίας και Ανάπτυξης (Ο.Ο.Σ.Α.), Οργανισμός για την Ασφάλεια και τη Συνεργασία στην Ευρώπη (ΟΑΣΕ), Συμβούλιο της Ευρώπης (ΣτΕ) και ο Παγκόσμιος Οργανισμός Εμπορίου (ΠΟΕ). Ο πρώτος και παλαιότερος διακυβερνητικός οργανισμός είναι η Κεντρική Επιτροπή για τη Ναυσιπλοΐα στον Ρήνο, που ιδρύθηκε το 1815 από το Συνέδριο της Βιέννης.

## Δείτε επίσης
*Κατάλογος διακυβερνητικών οργανισμών
*Κατάλογος διεθνών οργανισμών

## Σημειώσεις


## Εξωτερικοί σύνδεσμοι
* Procedural history and related documents on the *Articles on the Responsibility of International Organizations* in the Historic Archives of the United Nations Audiovisual Library of International Law
* World News related documents on the World News related documents


Διεθνης οργανισμος
Γιόχαν Σνάιντερ-Άμαν

Ο **Γιόχαν Σνάιντερ-Άμαν** (γερμ. *Johann Schneider-Ammann*, γεννημένος στις 18 Φεβρουαρίου 1952) είναι Ελβετός επιχειρηματίας και πολιτικός. Είναι μέλος της ομοσπονδιακής κυβέρνησης της Ελβετίας ως υπουργός Οικονομίας. Ανέλαβε Πρόεδρος της Ελβετικής Συνομοσπονδίας για το έτος 2016 και Αντιπρόεδρος της Ελβετικής Συνομοσπονδίας για το 2015. Αποφοίτησε από το ETH Ζυρίχης με δίπλωμα Ηλεκτρολόγου Μηχανικού και το 1983 έλαβε πτυχίο Master στη Διοίκηση Επιχειρήσεων από το Ευρωπαϊκό Ινστιτούτο Διοίκησης Επιχειρήσεων στο Φονταινεμπλώ.

Είναι μέλος του κόμματος FDP.Οι Φιλελεύθεροι. Πριν την αναλαβή καθηκόντων στην Ελβετική κυβέρνηση παραιτήθηκε από την εταιρεία στην οποία ήταν μέλος.

## Εξωτερικοί σύνδεσμοι

## Παραπομπές

* Επίσημο Βιογραφικό

Κατηγορία:Ελβετοί πολιτικοί
Κατηγορία:Ελβετοί επιχειρηματίες
Κατηγορία:Ηγέτες εν ενεργεία
Κατηγορία:Πρόεδροι της Ελβετικής Συνομοσπονδίας
Ανάργυρος (όνομα)

**Ανάργυρος** (γενική: του *Ανάργυρου* ή του *Αναργύρου*), ελληνικό αντρικό κύριο όνομα (βαφτιστικό όνομα).
## Ετυμολογία
Μεταγενέστερο όνομα, από το αρχαιοελληνικό επίθετο *ἀνάργυρος* «χωρίς χρήματα», σύνθετο από το στερητικό *ἀν-* και το *ἄργυρος*, που χρησιμοποιήθηκε ως κύριο όνομα για καθέναν από τους άγιους Αναργύρους (συνήθως ο Κοσμάς και Δαμιανός, αλλά και ο Κύρος και ο Ιωάννης, ο Λεόντιος, ο Άνθιμος και ο Ευπρέπιος), οι οποίοι θεράπευαν χωρίς να παίρνουν χρήματα.
## Ονομαστική
Εορτή Του Ονόματος: 

1η Νοεμβρίου & 1η Ιουλίου Εκάστου Έτους.

Των Αγίων Αναργύρων, Κοσμά & Δαμιανού.
## Τύποι και υποκοριστικά του ονόματος
*Ανάργυρος*, *[[Αργύριος]]*· καθημερινός τύπος *[[Αργύρης]]*
## Θηλυκός τύπος
*Ανάργυρη*, *Αναργυρία*, *Αναργυρώ*, *Αναργυρή*, *Αργυρή*· καθημερινός τύπος *[[Αργυρώ]]*
## Άγιοι

#Κοσμάς και Δαμιανός, ανάργυροι, η Ορθόδοξη Εκκλησία τιμά τη μνήμη τους την 1 Νοεμβρίου
#Κοσμάς και Δαμιανός, ανάργυροι, η Ορθόδοξη Εκκλησία τιμά τη μνήμη τους την 1 Ιουλίου  και η Καθολική στις 26 Σεπτεμβρίου
#Κοσμάς και Δαμιανός, ανάργυροι, Λεόντιος, Άνθιμος και Ευπρέπιος, μάρτυρες, η Ορθόδοξη Εκκλησία τιμά τη μνήμη τους στις 17 Οκτωβρίου
*Κύρος και Ιωάννης, θαυματουργοί ανάργυροι, η Ορθόδοξη Εκκλησία τιμά τη μνήμη τους στις 31 Ιανουαρίου και την εύρεση των λειψάνων τους στις 28 Ιουνίου

## Σημειώσεις


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Σβορωνάτα

Τα **Σβορωνάτα** είναι ένα χωριό και έδρα ομώνυμης τοπικής κοινότητας, της δημοτικής ενότητας Λειβαθούς, του δήμου Αργοστολίου της περιφερειακής ενότητας Κεφαλληνίας, στην περιφέρεια Ιονίων Νήσων σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας ανήκε στην επαρχία Κράνης του νομού Κεφαλλονιάς.

## Γεωγραφία
Τα Σβορωνάτα είναι χωριό της νοτιοδυτικής Κεφαλονιάς σε υψόμετρο 90 μέτρων. Απέχει 9 χιλιόμετρα από το Αργοστόλι και βρίσκεται πολύ κοντά στο αεροδρόμιο. Στο χωριό βρίσκονται οι παραλίες Άμμες (ΝΔ.) και Άη Χέλης (Ν.-ΝΔ.). Τα πιο κοντινά χωριά είναι τα Μεταξάτα (Α.) και η Λακήθρα (Β.).

## Πληθυσμιακά στοιχεία

## Τουριστική Ανάπτυξη
Το χωριό έχει μεγάλη τουριστική ανάπτυξη αφού βρίσκεται κοντά στην πρωτεύουσα και στο αεροδρόμιο. Έχει πολλά ενοικιαζόμενα δωμάτια, ξενοδοχεία, ταβέρνες, εστιατόρια καθώς και οργανωμένες παραλίες. Διαθέτει επίσης μαρίνα για σκάφη (Αγία Πελαγιά).

## Ιστορικά στοιχεία
Το χωριό πήρε το όνομα του από την αριστοκρατική οικογένεια Σβορώνου στα μέσα του 13ου αιώνα.
Οι συνοικισμοί του πήραν τα ονόματα τους από τα επώνυμα των κατοίκων τους (Ιγγλεσάτα από τους Ιγγλέσιδες - Σερράτα από τους Σέρρες - Στρατιωτάτα από τους Στρατιώτες - Δημησιανάτα από τους Δημησιανούς). Στα Σβορωνάτα λειτουργούσε δημοτικό σχολείο από τα μέσα του 19ου αιώνα. Σε αυτό φοιτούσαν μόνο αγόρια. Οι μαθητές παρακολουθούσαν εκτός των άλλων και "ναυτικά μαθήματα". Πολλοί Σβορώνοι μετανάστευσαν νωρίς στη Ρουμανία και Ρωσία, όπου διακρίθηκαν σε διάφορους τομείς οικονομικής δραστηριότητας. 

Από τα Σβορωνάτα καταγόταν ο Συνταγματάρχης Δημήτριος Σβορώνος ο οποίος σκοτώθηκε μαχόμενος στην τελευταία μεγάλη μάχη εις τα Στενά Πόρτας των Σερβίων (Σιδηρόπορτας) Κατερίνης πάρα πολύ κοντά στο χωριό Κολοκούρι μεταξύ του ελληνικού και του τουρκικού στρατού κατά την απελευθέρωση της Κατερίνης. Η μάχη έγινε στις 15-16 Οκτωβρίου 1912. Προς τιμήν του, το χωριό Κολοκούρι της Πιερίας μετονομάστηκε σε Σβορώνο το 1953. Προτομή του ήρωα υπάρχει στην πλατεία των Σβορωνάτων που φέρει το όνομα του. 

Επίσης από το ίδιο χωριό καταγόταν ο Χριστόδουλος Τσιγάντες (30/1/1897 - 12/10/1970) Έλληνας στρατιωτικός, διοικητής του Ιερού Λόχου της Μέσης Ανατολής, σχολιαστής εφημερίδων, Γενικός Διευθυντής του Εθνικού Ιδρύματος Ραδιοφωνίας και υποψήφιος πολιτευτής με το Κόμμα Φιλελευθέρων και ο μικρότερος αδελφός του Ιωάννης Τσιγάντες (1897 - 14 Ιανουαρίου 1943) Έλληνας στρατιωτικός. Απότακτος αξιωματικός του φιλοβενιζελικού κινήματος του 1935, ανέπτυξε έντονη αντιστασιακή δράση κατά τη διάρκεια της Κατοχής στα πλαίσια της οργάνωσης Μίδας 614. Σκοτώθηκε από τις ιταλικές αρχές Κατοχής στην Αθήνα στις 14 Ιανουαρίου του 1943.

## Εκδηλώσεις
*Πανηγύρι Ανάληψης.

## Παραπομπές


Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Βασίλισσα Όλγα (γλυπτό του 1884)

Η **Βασίλισσα Όλγα** είναι  προτομή από γύψο που δημιουργήθηκε το 1884 από το Γεώργιο Βρούτο. Ανήκει στη Συλλογή Γλυπτών του Φιλολογικού Συλλόγου Παρνασσός.

Πρόκειται για γυναικεία κατά πρόσωπο ακαδημαϊκή προτομή που συνδυάζει κλασικιστικά και ρεαλιστικά στοιχεία.
## Εξωτερικοί σύνδεσμοι
* Διαδικτυακή Πύλη Πολιτισμού Φιλολογικού Συλλόγου Παρνασσός
Κατηγορία:Γλυπτά του Φιλολογικού Συλλόγου Παρνασσός
Κεφάλι Γέρου

Το ***Κεφάλι Γέρου*** είναι ελαιογραφία προσωπογραφία του Κωνσταντίνου Γιαννακόπουλου που φιλοτεχνήθηκε το 1949. Ανήκει στη συλλογή πινάκων του Φιλολογικού Συλλόγου Παρνασσός.

## Περιγραφή
Ο πίνακας απεικονίζει έναν ηλικιωμένο κύριο με σκεπτικό και απορροφημένο ύφος. Ο άνθρωπος φέρει γενειάδα και λιγοστά μαλλιά. Η χρωματική γκάμα που χρησιμοποιείται είναι περιορισμένη και σκοτεινή, υπηρετώντας την ατμόσφαιρα που ο ζωγράφος θέλει να υποβάλει.

## Παραπομπές


Κατηγορία:Πίνακες του Φιλολογικού Συλλόγου Παρνασσός
Κατηγορία:Πίνακες του Κωνσταντίνου Γιαννακόπουλου
Κατηγορία:Πίνακες του 1949
Βασιλεύς Γεώργιος Α' (γλυπτό του 1884)

Ο **Βασιλεύς Γεώργιος Α΄** είναι προτομή από γύψο που δημιουργήθηκε το 1884 από τον Γεώργιο Βρούτο. Ανήκει στη Συλλογή Γλυπτών του Φιλολογικού Συλλόγου Παρνασσός.

## Περιγραφή
Ακαδημαϊκή, κατά μέτωπο, προτομή κοντά στο κλασικιστικό ιδίωμα, με έντονες ρεαλιστικές επιρροές. Η στρατιωτική στολή με τα παράσημα με την οποία παρουσιάζεται ο βασιλιάς Γεώργιος, παραπέμπει στην στρατιωτική του ιδιότητα, στο ευρύτερο ιδεαλιστικό πλαίσιο μιας φιλοπάτριδος και αξιόμαχης μοναρχίας.

## Εξωτερικοί σύνδεσμοι
* Διαδικτυακή Πύλη Πολιτισμού Φιλολογικού Συλλόγου Παρνασσός

Κατηγορία:Γλυπτά του Φιλολογικού Συλλόγου Παρνασσός
Γλυπτο
Κυκλικός δίσκος

Στην γεωμετρία, **κυκλικός δίσκος** με κέντρο το σημείο \rm O και ακτίνα \rho το σύνολο των σημείων του επιπέδου που απέχουν απόσταση μικρότερη ή ίση του \rho από το \rm O. Ισοδύναμα είναι το σύνολο των σημείων εσωτερικών του κύκλου με κέντρο \rm O και ακτίνας \rho (συμπεριλαμβανόμενης της περιφέρειας).

## Εξισώσεις
Σε ένα καρτεσιανό σύστημα συντεταγμένων ο **κλειστός δίσκος** D με κέντρο {\rm O} = (x_0, y_0) και ακτίνα \rho είναι το εξής σύνολο σημείων:
:D = \{(x, y)\in {\R^2}: (x-x_0)^2 + (y-y_0)^2 \le \rho\,^2 \},
ενώ ο **ανοιχτός δίσκος** D με το ίδιο κέντρο K και την ίδια ακτίνα \rho είναι το σύνολο:
:D = \{(x, y)\in {\R^2}: (x-x_0)^2 + (y-y_0)^2 .

## Εμβαδόν δίσκου
Το εμβαδόν \rm E ενός κυκλικού δίσκου ακτίνας \rho δίνεται από τη σχέση:
:\mathrm{E} = \pi \cdot \rho^2.

## Δείτε επίσης
* Κύκλος
* Ακτίνα

## Παραπομπές


Κατηγορία:Ευκλείδεια Γεωμετρία
Κατηγορία:Επιφάνειες
Ρήγας Φεραίος (γλυπτό του 1867)

Ο **Ρήγας Φεραίος** είναι γλυπτό που δημιουργήθηκε το 1867 από τον Ιωάννη Κόσσου. Ανήκει στη Συλλογή Γλυπτών του Φιλολογικού Συλλόγου Παρνασσός. Είναι φτιαγμένο από μάρμαρο και ανήκει στους ανδριάντες κλειστού χώρου.

## Λεπτομέρειες
Η μορφή του Ρήγα απασχόλησε τον καλλιτέχνη από την αρχή της σταδιοδρομίας του. Σε αυτό το μικρών διαστάσεων άγαλμα, ο Ρήγας απεικονίζεται όχι στον τύπο του αγωνιστή, αλλά σε εκείνον του ποιητή-διανοούμενου. Το άγαλμα δημιουργήθηκε παραγγελία και δαπάνη του Γεωργίου Αβέρωφ του εξ Ηπείρου, για γαμήλιο δώρο του στο βασιλιά Γεώργιο τον Α΄, στους γάμους του με την μεγάλη δούκισσα της Ρωσίας Όλγα, εκτέθηκε στην έκθεση των Ολυμπίων του 1870, μαζί με την προτομή του Γεωργίου του Α΄, και βραβεύθηκε. Το άγαλμα ήταν περιουσία της Βασιλικής Οικογένειας. Την δεκαετία του 1930, ο Φιλολογικός Σύλλογος «Παρνασσός» είχε οργανώσει εκδήλωση για τον Ρήγα Φεραίο. Στην εκδήλωση αυτή παρίστατο και ο βασιλιάς Γεώργιος ο Β΄. Η εκδήλωση συγκίνησε τόσο τον Γεώργιο τον Β΄, ώστε, την επόμενη μέρα, να δωρίσει στον «Παρνασσό» το άγαλμα. Εκτός του Φ.Σ.Π. το άγαλμα έχει εκτεθεί στη Βουλή των Ελλήνων, το 1998 (έκθεση προς τιμή των Ρήγα Φεραίου και Διονυσίου Σολωμού), στο Εθνικό Μουσείο του Μονάχου, το 1999 (έκθεση: «Η νέα Ελλάδα-Έλληνες και Βαυαροί επί Λουδοβίκου Α΄) και στην Εθνική Πινακοθήκη, το 2000 (έκθεση: «Αθήνα-Μόναχο, Τέχνη και Πολιτισμός στη νέα Ελλάδα»).

## Παραπομπές


## Εξωτερικοί σύνδεσμοι
* Διαδικτυακή Πύλη Πολιτισμού Φιλολογικού Συλλόγου Παρνασσός

Κατηγορία:Γλυπτά του Φιλολογικού Συλλόγου Παρνασσός
Κατάλογος τηγανητών τροφών από ζυμάρι

Τα **τηγανητά φαγητά από ζυμάρι** είναι γλυκά ή αλμυρά εδέσματα με κύριο συστατικό τη ζύμη και παρασκευάζονται με ρηχό ή βαθύ τηγάνισμα. Στα αλμυρά προστίθεται συνήθως τυρί ή καρυκεύματα (τυρόπιτες) ενώ στα γλυκά προστίθεται κρυσταλλική ζάχαρη ή ζάχαρη άχνη καθώς και σιρόπια, *nutella* (κρέμα σοκολάτας) ή μέλι (λουκουμάδες, ντόνατς). Οι παραλλαγές των τηγανητών φαγητών σε διαφορετικά σημεία του κόσμου ποικίλουν. Κάθε χώρα μπορεί να παρασκευάζει κι από τα δύο είδη: αλμυρά και γλυκά. Αυτή είναι μια λίστα με τηγανητά φαγητά από ζυμάρι που παρασκευάζονται σε διάφορα μέρη του κόσμου.

 
Image:Loukoumades.jpg|Λουκουμάδες
Image:Beignet.jpg|Beignets με ζάχαρη άχνη
Image:2011 Greek Diples.JPG|Ελληνικές δίπλες


## Πηγές
*Rosana G Moriera et al., ''Deep Fat Frying: Fundamentals and Applications''. ISBN 0-8342-1321-4

## Εξωτερικοί σύνδεσμοι

*Ethnic fried doughs around the world

Κατηγορία:Τρόφιμα τηγανισμένα
Κατηγορία:Κατάλογοι
Βουλευτικές εκλογές του Τατζικιστάν (2015)

**Βουλευτικές εκλογές** διεξήχθησαν στο Τατζικιστάν την 1η Μαρτίου 2015.

## Εκλογικό σύστημα
Τα 63 μέλη της Συνέλευσης των Αντιπροσώπων εξελέγησαν με 2 μεθόδους: 41 μέλη εκλέχθηκαν σε μονοεδρικές περιφέρειες με τη χρήση του συστήματος των 2 γύρων, ενώ οι 22 έδρες αναδείχθηκαν με την αναλογική εκπροσώπηση σε μια μονοεδρική περιφέρεια σε πανεθνικό επίπεδο. Για την είσοδο ενός κόμματος στη βουλή, απαιτείτο το 5%.

## Πλαίσιο
Συνολικά 288 υποψήφιοι έλαβαν μέρος στις εκλογές.
Ο Οργανισμός για την Ασφάλεια και τη Συνεργασία στην Ευρώπη έστειλε παρατηρητές για την επίβλεψη της εκλογικής διαδικασίας. Από το 1992 καμία εκλογική αναμέτρηση δεν έχει κριθεί ελεύθερη ή δίκαιη από τους εκλογικούς παρατηρητές.

## Αποτελέσματα
Στο κοινοβούλιο κατάφεραν να εισέλθουν 4 κόμματα, κερδίζοντας έδρες σε μονοεδρικές περιφέρειες σε εθνικό επίπεδο. Αναλυτικά:

* Δημοκρατικό Κόμμα του Λαού, 62,5% των ψήφων, 16 έδρες
* Αγροτικό Κόμμα, 11,8%, 3 έδρες,
* Κόμμα των Οικονομικών Μεταρρυθμίσεων, 7,6%, 2 έδρες,
* Σοσιαλιστικό Κόμμα, 5,5%, 1 έδρα.

## Παραπομπές


2015
Τατζικισταν
Μεθανολικό λίθιο

Το **μεθανολικό λίθιο** (αγγλικά *lithium methoxide*) είναι οργανική χημική ένωση, που περιέχει άνθρακα, υδρογόνο, οξυγόνο και λίθιο, με μοριακό τύπο **LiCH<sub>3</sub>O**, αν και εκφράζεται συχνότερα με τον ημισυντακτικό τύπο **CH<sub>3</sub>OLi**. Συμβολίζεται, επίσης, συχνά με τη συντομογραφία **MeOLi**. Είναι το άλας της μεθανόλης με λίθιο. Ανήκει στα αλκοξείδια.

## Παραγωγή

### Επίδραση μεθανόλης σε μεταλλικό λίθιο ή στο υδρίδιο αυτού

Μπορεί να παραχθεί με επίδραση μεθανόλης σε μεταλλικό λίθιο (Li) ή σε υδρίδιο του λιθίου (LiOH), με ταυτόχρονη έκλυση υδρογόνου (H2):


\mathrm{2Li + 2CH_3OH \xrightarrow{} 2CH_3OLi + H_2}\uparrow
ή
\mathrm{LiH + CH_3OH \xrightarrow{} CH_3OLi + H_2 \uparrow}



### Επίδραση μεθανόλης σε άλατα ασθενέστερων από αυτήν οξέων

1. Μπορεί να παραχθεί με επίδραση μεθανόλης σε λιθιαμίδιο (LiNH2):


\mathrm{LiNH_2 + CH_3OH \xrightarrow{} CH_3OLi + NH_3}



2. Μπορεί να παραχθεί με επίδραση μεθανόλης σε αιθινικό λίθιο ή σε καρβίδιο του λιθίου (Li2C2)


\mathrm{HC \equiv CLi + CH_3OH \xrightarrow{} 2CH_3OLi + HC \equiv CH}
ή
\mathrm{Li_2C_2 + 2CH_3OH \xrightarrow{} 2CH_3OLi + HC \equiv CH}



3. Μπορεί να παραχθεί με επίδραση μεθανόλης σε οποιοδήποτε αλκυλολίθιο (RLi)


\mathrm{RLi + CH_3OH \xrightarrow{} CH_3OLi + RH}



## Χημική συμπεριφορά

Το μεθανολικό λίθιο έχει συμπεριφορά βάσης. Πιο συγκεκριμένα, το μεθοξυ ανιόν (CH3O-) είναι η συζυγής βάση της μεθανόλης ως οξύ. Μερικές εφαρμογές αυτού του φαινομένου είναι οι ακόλουθες

### Υδρόλυση

Το μεθανολικό λίθιο υδρολύεται σχηματίζοντας μεθανόλη (CH3OLi) και οξείδιο του λιθίου (Li2O):


\mathrm{2CH_3OLi + H_2O \xrightarrow{} 2CH_3OH + Li_2O}



### Παραγωγή μεθυλαιθέρων

Το μεθανολικό λίθιο αντιδρά με αλκυλαλογονίδια (RX), παράγοντας τους αντίστοιχους μεθυλαιθέρες (ROCH3, μέθοδος Γουΐλλιαμσον, *Williamson ether synthesis*):


\mathrm{CH_3OLi + RX \xrightarrow{} ROCH_3 + LiX}



### Παραγωγή μεθυλεστέρων

Ομοίως, το μεθανολικό λίθιο αντιδρά με ακυλαλογονίδια (RCOX), παράγοντας τους αντίστοιχους μεθυλεστέρες (RCO2CH3):


\mathrm{CH_3OLi + RCOX \xrightarrow{} RCO_2CH_3 + LiX}



### Σε αντιδράσεις απόσπασης

Μπορεί να χρησιμοποιηθεί ως βάση, σε αντιδράσεις απόσπασης. Για παράδειγμα:


\mathrm{CH_3OLi + RCH_2CH_2X \xrightarrow[CH_3OH]{\triangle} RCH=CH_2 + LiX + CH_3OH}



## Πηγές πληροφόρησης

# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986

## Παραπομπές


Κατηγορία:Οργανολιθιακές ενώσεις
Κατηγορία:Άλατα
Κατηγορία:Οργανικές ενώσεις με οξυγόνο
Κατηγορία:C1
Φαρανά (νομαρχία)

Η **Φαρανά** (γαλλ: Faranah) είναι μία από τις τέσσερις νομαρχίες της περιφέρειας Φαρανά στη Γουινέα. Πρωτεύουσα είναι η Φαρανά.

## Γεωγραφία
Η Φαρανά βρίσκεται κεντρικά της Γουινέας και της Φαρανά. Συνορεύει στα νοτιοανατολικά με το Κισσιντουγκού, στα βορειοδυτικά με τη Νταμπολά και στα ανατολικά με την Κουρουσσά και τη Σιέρρα Λεόνε.

## Δήμοι

* Γκναλεά (Gnaléah)
* Κομπικορό (Kobikoro)
* Μαρλά (Marela)
* Μπανιάν (Banian)
* Μπεϊντού (Beindou)
* Πασσαγιά (Passayah) 
* Σαντενιά (Sandéniah)
* Σονγκογιά (Songoyah)
* Τιρό (Tiro)
* Φαρανά-Σεντρ (Faranah-Centre)
* Χερεμακονό (Hérémakonon)
## Πηγές
* Αγγλική Βικιπαίδεια (Faranah Prefecture)
## Δείτε επίσης
* Νομαρχίες της Γουινέας

Φ
Κύπελλο Ισπανίας ποδοσφαίρου ανδρών 1979–80

Το **κύπελλο Ισπανίας 1979-80** ξεκίνησε στις 11 Σεπτεμβρίου 1979 με τον πρώτο γύρο, και ολοκληρώθηκε στις 4 Ιουνίου του 1980 με τον τελικό. Το παράξενο που συνέβη στον τελικό ήταν ότι η Ρεάλ Μαδρίτης αντιμετώπισε την θυγατρική της ομάδα, την Ρεάλ Μαδρίτης Καστίγια. Νικήτρια αναδείχθηκε η Ρεάλ Μαδρίτης με 6-1.

## Πρώτος Γύρος
## Δεύτερος Γύρος
## Τρίτος Γύρος
## Τέταρτος Γύρος
## Πέμπτος Γύρος

## Γύρος των 16

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1980]]*

Ο τελικός έγινε στις 4 Ιουνίου 1980 με τη Ρεάλ Μαδρίτης να επικρατεί με 6-1 της θυγατρικής της ομάδας, Ρεάλ Μαδρίτης Καστίγια.
 

Κυπελλο Ανδρων 1980
Κατηγορία:Εγχώρια ποδοσφαιρικά κύπελλα 1979-1980
Κισσιντουγκού (νομαρχία)

Το **Κισσιντουγκού** (γαλλ: Kissidougou) είναι μία από τις τέσσερις νομαρχίες της περιφέρειας Φαρανά στη Γουινέα. Πρωτεύουσα είναι το Κισσιντουγκού.

## Γεωγραφία
Το Κισσιντουγκού βρίσκεται νότια της Γουινέας και της Φαρανά. Συνορεύει στα δυτικά με τη Φαρανά, στα βορειοανατολικά με το Κανκάν, στα ανατολικά με το Κερουανέ, στα βόρεια με την Κουρουσσά, στα νοτιοδυτικά με το Γκουεκεντού και στα νοτιοανατολικά με τη Μασεντά.

## Δήμοι

* Αλμπανταριά (Albadaria)
* Γεντέ-Μιλλιμού (Yendé-Millimou)
* Γιομπιρό (Yombiro)
* Γκμανγκμπαντού (Gbangbadou)
* Κισσιντουγκού-Σεντρ (Kissidougou-Centre)
* Κοντιαντού (Kondiadou)
* Μανφράν (Manfran)
* Μπαναμά (Banama) 
* Μπαρντού (Bardou)
* Μπεϊντού (Βeindou)
* Σανγκαρντό (Sangardo)
* Φερμεσσαντού-Πομπό (Fermessadou-Pombo)
* Φιραγουά (Firawa)

## Πηγές
* Αγγλική Βικιπαίδεια (Kissidougou Prefecture)

## Δείτε επίσης
* Νομαρχίες της Γουινέας

Κ
Νταμπολά (νομαρχία)

Η **Νταμπολά** (γαλλικά: *Dabola*) είναι μία από τις τέσσερις νομαρχίες της περιφέρειας Φαρανά στη Γουινέα. Πρωτεύουσα είναι η Νταμπολά.

## Γεωγραφία
Η Νταμπολά βρίσκεται κεντρικά της Γουινέας και της Φαρανά. Συνορεύει στα βόρεια με το Ντινγκιράιγ, στα νοτιοανατολικά με τη Φαρανά, στα ανατολικά με την Κουρουσσά, στα δυτικά με το Μαμού και στα νότια με τη Σιέρρα Λεόνε.

## Δήμοι

* Αρφαμουσσαγιά (Arfamoussaya)
* Κανκαμά (Kankama) 
* Κιντογέ (Kindoyé)
* Κονιντού (Konindou)
* Μπανκό (Banko)
* Μπισσικριμά (Bissikrima)
* Ν'Ντεμά (N'Déma)
* Νταμπολά-Σεντρ (Dabola-Centre)
* Ντογκομέ (Dogomet)

## Πηγές
* Αγγλική Βικιπαίδεια (Dabola Prefecture)

## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Κατηγορία:Νομαρχίες της Γουινέας
Γουρουνόψαρο

thumb|right|Το ψάρι balistes capriscus ή γουρουνόψαρο
**Γουρουνόψαρο** ή **βαλιστής** είναι η κοινή ονομασία στα ελληνικά του ψαριού με επιστημονική-λατινική ονομασία ***Βalistes capriscus***, που ζει σε υφάλους και βραχώδη μέρη της θάλασσας. Η κοινή ονομασία του πιθανότατα οφείλεται στον ήχο που βγάζει και μοιάζει με γρύλισμα χοίρου όταν εξέρχεται από το νερό. Το σώμα του καλύπτεται από σκληρό δέρμα. Διαθέτει λευκή σάρκα και είναι ψάρι βρώσιμο.
Χαρακτηριστικά είναι τα πολύ δυνατά δόντια που διαθέτει.
Το συγκεκριμένο ψάρι συναντάται σε διάφορες ζεστές θάλασσες: στο Δυτικό Ατλαντικό από τη Νέα Σκωτία μέχρι την Αργεντινή, στον Ανατολικό Ατλαντικό, στη Μεσόγειο και στη Δυτική ακτή της Αφρικής. Φθάνει σε βάρος τα 6 έως 7 κιλά και σε μήκος περίπου το 1 μέτρο.

## Παραπομπές


## Εξωτερικοί σύνδεσμοι
* Τροπικά ψάρια κατακτούν τα νερά μας
* SOS εκπέμπει η Μεσόγειος για την εισβολή ξενικών ειδών

Κατηγορία:Τετραοδοντόμορφα
Κατηγορία:Ψάρια ελληνικών θαλασσών
Βαλτικό Δημοκρατικό Κόμμα

Το **Βαλτικό Δημοκρατικό Κόμμα** (**BRP**) είναι πρώην πολιτικό κόμμα της Ρωσικής Ομοσπονδίας. Ιδρύθηκε την 1η Δεκεμβρίου 1993 στην Περιφέρεια Καλίνινγκραντ και έχασε το επίσημο καταστατικό του ως πολιτικό κόμμα στις 26 Μαρτίου 2003, λόγω του νέου Ρωσικού Νόμου αναφορικά με τα πολιτικά κόμματα, σύμφωνα με τον οποίο κάθε κόμμα θα πρέπει να έχει τοπικό παρακλάδι το λιγότερο στο μισό των εκλογικών περιφερειών της Ρωσικής Ομοσπονδίας και ελάχιστο αριθμό μελών τα 10.000 μέλη σε εκλογική δύναμη. Μια προσφυγή χάθηκε τον Φεβρουάριο του 2005 ενώπιον του Συνταγματικού Δικαστηρίου της Ρωσίας. Κύρια πολιτική επιδίωξη του κόμματος ήταν η ίδρυση μιας αυτόνομης Βαλτικής Δημοκρατίας στην θέση της περιοχής του Καλίνινγκραντ, με πιθανή πλήρη ανεξαρτησία. Επιθυμούσε, επίσης, την επαναφορά της παλαιάς ονομασίας του Κένιγκσμπεργκ. Ηγέτες του ήταν οι Σεργκέι Πάσκο και Ρουστάμ Βασίλιεβ.

Τον Φεβρουάριο του 2005, το ιδρυτικό συνέδριο του Κοινωνικού Κινήματος του Καλίνινγκραντ – Ρεσπούμπλικα έλαβε χώρα στο Καλίνινγκραντ. Το νέο αυτό κόμμα έχει τις ίδιες επιδιώξεις με το BRP, συμπρόεδροί του είναι οι Σεργκέι Πάσκο και Βιτάουτας Λοπάτα, ανεξάρτητος βουλευτής της τοπικής Δούμας και τοπικός πρόεδρος της αντιπολιτευόμενης Ρωσικής Λαϊκής Δημοκρατικής Ένωσης.

## Παραπομπές


## Εξωτερικοί Σύνδεσμοι
* Επίσημη ιστοσελίδα του Βαλτικού Δημοκρατικού Κόμματος
*Μπλογκ γραμμένο στην αγγλική γλώσσα με θέμα το Βαλτικό Δημοκρατικό Κόμμα

Κατηγορία:Ρωσικά πολιτικά κόμματα
Κατηγορία:Όμπλαστ του Καλίνινγκραντ
Κόσμος 9

Ο **Κόσμος 9** (ρωσικά: *Космос 9*), οποίος στην Δύση ήταν γνωστός και σαν **Zenit-2 #7**, ήταν σοβιετικός κατασκοπευτικός δορυφόρος που εκτοξεύτηκε το 1962, ο τρίτος τύπου Ζενίτ-2 που τέθηκε με επιτυχία σε τροχιά. Τους προηγούμενους μήνες είχαν προηγηθεί οι Κόσμος 4 και Κόσμος 7. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ που έστειλαν τους πρώτους ανθρώπους στο διάστημα.

## Αποστολή
Ο δορυφόρος εκτοξεύτηκε με πύραυλο Βοστόκ-2 που είχε αριθμό σειράς T15000-06 από το κοσμοδρόμιο του Μπαϊκονούρ στις 27 Σεπτεμβρίου 1962 (09:39:51 GMT). Τέθηκε σε χαμηλή περιγήινη τροχιά με περίγειο 829 χλμ., απόγειο 981 χλμ., κλίση 67,7 μοιρών και τροχιακή περίοδο 103,1 λεπτών. Η αποστολή του διήρκησε τέσσερις ημέρες και ολοκληρώθηκε με την επιστροφή στην Γη της κάψουλας επανεισόδου, στην οποία μεταφέρονταν το φιλμ, την 1η Οκτωβρίου. Εκτός από την πρωταρχική αποστολή του της οπτικής αναγνώρισης, ο Κόσμος 9 χρησιμοποιήθηκε και για την έρευνα σχετικά με την ακτινοβολία στο διάστημα προς υποστήριξη του προγράμματος Βοστόκ.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1962
Κόσμος 4

Ο **Κόσμος 4** (ρωσικά: *Космос 4*), οποίος στην Δύση είναι γνωστός και σαν **Zenit-2 No.2** ή **Sputnik 14** ήταν ο πρώτος σοβιετικός κατασκοπευτικός δορυφόρος που τέθηκε με επιτυχία σε τροχιά. Είχε προηγηθεί αποτυχημένη απόπειρα εκτόξευσης κατασκοπευτικού δορυφόρου, που χάθηκε όταν ένας από τους πυραυλοκινητήρες του πυραύλου-φορέα του έκλεισε πρόωρα. Ο δορυφόρος ήταν τύπου Ζενίτ-2 και βασίζονταν σχεδιαστικά στα διαστημόπλοια Βοστόκ, που έστειλαν τους πρώτους ανθρώπους στο διάστημα.

## Αποστολή
Ο Κόσμος 4 εκτοξεύτηκε με πύραυλο Βοστόκ-Κ από το κοσμοδρόμιο του Μπαϊκονούρ στις 26 Απριλίου 1962 (10:02 GMT). Ήταν ο τελευταίος δορυφόρος τύπου Ζενίτ-2 που εκτοξεύτηκε με πύραυλο Βοστόκ-Κ, μετά από αυτόν οι εκτοξεύσεις γίνονταν με τον αναβαθμισμένο Βοστόκ-2.

Τέθηκε σε χαμηλή περιγήινη τροχιά με περίγειο 285 χλμ., απόγειο 317 χλμ., κλίση 65 μοιρών και τροχιακή περίοδο 90,5 λεπτών. Η αποστολή του ήταν διάρκειας τεσσάρων ημερών και τερματίστηκε στις 29 Απριλίου όταν η κάψουλα επανεισόδου -στην οποία μεταφέρονταν το φιλμ- επέστρεψε πίσω στην Γη. Υπήρξε αστοχία του συστήματος προσανατολισμού του δορυφόρου με συνέπεια ηα αποστολή να θεωρηθεί μερικώς επιτυχημένη.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1962